21.1.2022
SK
Úradný vestník Európskej únie
L 14/3
PRÍLOHA
Opis tovaru
Zatriedenie (číselný znak KN)
Odôvodnenie
(1)
(2)
(3)
Výrobky pozostávajúce z rúrkovitej pletenej pružnej textílie (syntetické vlákna kombinované s kaučukovou niťou), v tvare slučiek s priemerom približne 4,5 cm a šírkou približne 2 cm (keď nie sú zrolované).
6117 80 10
Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkami 7 b) a 10 k XI. triede a znením číselných znakov KN 6117, 6117 80 a 6117 80 10.
Výrobky sú pletené do tvaru dutej rúrky a rezané na stanovenú (predprogramovanú) šírku (2 cm).
Vzhľadom na kaučukovú niť obsiahnutú v pružnej textílii sú okraje výrobkov zrolované, čo dáva výrobkom tvar gumičiek do vlasov, pripravených na použitie.
Pozri obrázky (*)
Výrobky sú zhotovené v dohotovenom stave upletením rúrkovitej textílie a jej narezaním na stanovenú šírku s cieľom získať elastickú slučku, pripravenú na použitie [pozri poznámku 7 b) k XI. triede].
Výrobky sa s prihliadnutím na ich textilný charakter považujú za celkom dohotovené odevné doplnky rovnako, ako napríklad celkom dohotovené plédy, šatky, mantily, viazanky a motýliky.
Navyše poznámka 10 k XI. triede zatrieďuje pružné výrobky pozostávajúce z textilných materiálov kombinovaných s kaučukovými niťami do uvedenej triedy.
Zatriedenie do položky 9615 je vylúčené, keďže výrobky tejto položky sú spravidla vyrobené z plastu, slonoviny, kosti, rohoviny, korytnačiny, kovu atď. [pozri aj vysvetlivky k harmonizovanému systému k položke 9615 (3) a vysvetlivky ku kombinovanej nomenklatúre k položke 9615].
Výrobok sa preto má zatriediť pod číselný znak KN 6117 80 10 ako celkom dohotovené odevné doplnky, pletené alebo háčkované, elastické alebo vrstvené kaučukom.
(*) Obrázky majú len informačný charakter.